II, част II, точка 6;
 б)
 институциите, които прилагат основния подход съгласно Делегиран регламент (ЕС) 2016/101 на Комисията (9), докладват, в допълнение към информацията, посочена в буква а) от настоящия параграф, информацията съобразно приложение I, образец 32.2 съгласно указанията в приложение II, част II, точка 6;
 в)
 институциите, които прилагат основния подход съгласно Делегиран регламент (ЕС) 2016/101 на Комисията и които надхвърлят прага, посочен в член 4, параграф 1 от посочения регламент, докладват, в допълнение към информацията, посочена в букви а) и б) от настоящия параграф, информацията съобразно приложение I, образци 32.3 и 32.4 съгласно указанията в приложение II, част II, точка 6;
 За целите на настоящия параграф входните и изходните критерии по член 4 не се прилагат.
 15. Институциите подават информация за пруденциалния предпазен механизъм за необслужваните експозиции съобразно приложение I, образци 35.01, 35.02 и 35.03 съгласно указанията в приложение II, част II, точка 8.
 Член 6
 Предоставяне на информация за собствените средства и капиталовите изисквания на индивидуална основа — шестмесечно докладване
 1. За да докладват информацията за собствените средства и капиталовите изисквания в съответствие с член 430, параграф 1, буква а) от Регламент (ЕС) No 575/2013 на индивидуална основа, институциите подават посочената в настоящия член информация на всеки шест месеца.
 2. Институциите подават информация за всички секюритизиращи експозиции съобразно приложение I, образци 14 и 14.01 съгласно указанията в приложение II, част II, точка 3.8, освен когато са част от група в същата държава, в която подлежат на капиталови изисквания.
 3. Институциите подават информация за експозициите към държавни дългови инструменти, както следва:
 а)
 когато съвкупната балансова стойност на финансовите активи от сектор на контрагента „Държавно управление“ е равна или по-висока от 1 % от сбора на общата балансова стойност на „Дългови ценни книжа“ и „Кредити и аванси“, институциите подават информацията съобразно приложение I, образец 33 съгласно указанията в приложение II, част II, точка 7 и за изчисляване на съответните стойности следват указанията в приложение V относно образец 4 в приложение III или приложение IV, в зависимост от случая;
 б)
 когато стойността, докладвана за вътрешните експозиции на недериватни финансови активи съгласно определението в ред 0010, колона 0010 от приложение I, образец 33, е по-малка от 90 % от стойността, докладвана за вътрешните и външните експозиции по същия елемент, институциите, които отговарят на условието по буква а), подават информацията съобразно приложение I, образец 33 съгласно указанията в приложение II, част II, точка 7, с пълна разбивка по държави;
 в)
 институциите, които отговарят на условията по буква а) и не отговарят на условието по буква б), подават информацията съобразно образец 33 съгласно указанията в приложение II, част II, точка 7, като експозициите са агрегирани:
 i)
 на общо равнище; както и
 ii)
 на национално равнище.
 Прилагат се входните и изходните критерии по член 4, параграф 3.
 4. Информацията за съществените загуби, свързани с операционния риск, се докладва, както следва:
 а)
 институциите, които изчисляват капиталовите изисквания с оглед на операционния риск в съответствие с част трета, дял III, глава 4 от Регламент (ЕС) No 575/2013, докладват тази информация съобразно приложение I, образци 17.01 и